open-index/open-wikipedia-markdown huggingface dataset:
Abdul Chaèr

**Abdul Chaèr** (hurup Arab Gundul: ;  – ) entu atu ahli èlmu basĕ Indonésiĕ. Diĕ tau ngajar èlmu basĕ umum, èlmu ma'nĕ, èlmu basĕ kemasarakatan, amĕ èlmu basĕ kejiwaan di Uniwersitèt Negeri Jakartĕ amĕ Uniwersitèt Muhammadiyĕ Hamkĕ. Selaèn ngajar, Abdul Chaèr jugĕ getap jadi tukang nulis makalĕ di macem-macem guyub (*konferensi*) basĕ serèntĕ jadi mualip buku macem-macem pasalan basĕ Indonésiĕ. Diĕ juga' gablek ngebadek gawéan-gawéan pasal basĕ amĕ kebudayaan Betawi. Mangkĕnyĕ, diĕ adĕ punyĕ jasĕ segabrek-gabrek bakal basĕ Betawi juga'.

## Ruju'an
5.000

**5.000** (basa Betawi: *gocèng*, *(li)ma rèbu*) entu angka dari sistim angka nyang ngewakilin entu angka sendiri.
1

**1** (baca: *(s)atu*, *hatu*, *it*, *wahid*) entu atu angka, sistim angka nyang wakilin entu angka sendiri. Ni angka ngewakilin apa-apa nyang tunggal atawa sendèwèkan (kaga' nyang laèn).
Abhasi

**Abhasi** (hurup Arab Gundul: کبليک ابخازى; Abhasi: Аҧсны *Apsny*; Géorgi: აფხაზეთი *Apkhazeti*; Rus: Абхазия *Abkhaziya*) atawa resminya **Kiblik Abhasi** (hurup Arab Gundul: کبليک ابخازى; Abhasi: Аԥсны Аҳәынҭқарра *Apsny Ahwyntqarra*; Rus: Республика Абхазия *Respublika Abkhaziya*) entu nyang negeri separodiakuin Kaukasus Kidul, di lingir panté wètannya Laot Item, pasnya di simpangan Èropa Wètan ama Asia Kulon. Luas wilayahnya ngejembar ampé 8.665 km2 (3.346 mi2) èn gableg penduduk sekitaran 245.000 orang. Ni negara punya hopstad ama kota paling gedénya entu Sukumi.

Adapun Abhasi punya kewontenan pulitik entu atu mas'alah utama deri gegucelan Abhas–Géorgi ama ubungan Géorgi–Ruslan. Sementara Abhasi diakuin merdéka ama Ruslan, Bénésuèla, Nikaragua, Nauru, ama Suriah, guwernemèn Géorgi èn ampir kabèhan negara anggota Peserèkatan Bangsa-Bangsa ngakuin Abhasi sebagé Géorgi punya bagèan wilayah. Bahna kaga' ada bestir nyang danta di dalem wilayah Abhasi, Géorgi ampé sekarang masing nggusu Abhasi punya rehèring di pengasingan di luar negeri.

Ni wilayah dulunya ada punya kuasa-sendèwèk (otonomi) di jeronya Géorgi Sowièt kapanan Uni Sowièt mulain pada misah-misah di akir-akir tahon 1980-an. Penggorèngan gelut anterkaum antara orang Abhas–ètnis has setempat–ama orang Géorgi–atu ètnis nyang paling gedé itu waktu–mingkin-mingkinan ampé kejadia Perang di Abhasi tahon 1992–1993, nyang hasilnya Géorgi keilangan kuasa di banyak wilayah Abhasi èn penginclongan ètnis Géorgi gedé-gedéan deri Abhasi.

Biar kata dipakatin itu mupakat gencetan senjata tahon 1994 èn nègosiasi tahon-tahonan, ni selèk ampé sekarang gènèngan kaga' selesé-selesé. Kehadiran let panjangnya Misi Pemanteng Peserèkatan Bangsa-Bangsa èn soldadu perdaméan Pesema'muran Negara-negara Merdéka, pimpinan Ruslan, pepes gagal bakal nyegah kekerasan dalem beberapa kesempetan. Bulan Agustus 2008, soldadu Abhasi ama Rus merangin soldadu Géorgi, nyang ngeja pemantèkan resmi Abhasi ama Ruslan, èn pengurungan mupakat gencetan senjata tahon 1994 serènta penyetopan misi PBB. Ari bulan 28 Agustus 2008, Parlemèn Géorgi ngumumin kalo Abhasi entu wilayah caplokan Ruslan, atu sikap nyang juga' banyak diambil ama banyak negara PBB.

## Ruju'an
Abu Dabi

**Abu Dabi** (hurup Arab Gundul: ;  ) ièlah ibu negerinya Imarat Arab Rempug. Ni juga' ibu negerinya Imarat Abu Dabi èn sintremnya Kedemangan Ibu Negeri Sintrem Abu Dabi. Abu Dabi entu kota paling ngebadeg orangnya nomer dua di Imarat Arab abisnya Dubé.

## Ruju'an
Abu Nawas

**Abu Nawas** (hurup Arab Gundul: أبو نواس) atawa dia punya nama panjang **Abū Nuwās al-Ḥasan ibn Hānī al-Ḥakamī** (hurup Arab Gundul: أبو نواس الحسن بن هاني الحكمي) (ragem nama: **Al-Ḥasan ibn Hānī ʿAbd al-Awwal al-Ṣabāḥ, Abū ʿAlī**, hurup Arab Gundul:  الحسن بن هاني عبد الأوّل الصباح, أبو علي) bekèn juga' sebagé **Abū Nuwās al-Salamī** (hurup Arab Gundul: أبو نواس السلمي); (sek. 756 – sek. 814) ièlah atu penyair Arab nyang mashur. Dia lahir di negeri Parsi. Dia mashur di kalangan antéro halayak umum, wabilkusus di masarakat Betawi, lantaran nongol di salah atu hikayat nyang mashur nama *Alpa laèlin walaèlah* (basa Arap: ألف ليل وليلة, *Alf layl wa-laylah* 'Serèbu satu malem'). Adapun dia bekèn juga' lantaran ceritra-ceritra bodor nyang dinisbatin ke dia.

## Ruju'an
Adam

**Adam** (hurup Arab Gundul: آدم; Ibrani: אָדָם‎‎, Modèren: *ʾAdam*, Tibriah: *ʾĀḏām*; Aram: ܐܕܡ; Arab: آدَم *ʾĀdam*; Yunani: Ἀδάμ *Adám*; Latèn: *Adam*) ièlah tokoh di dalem Kitab Mugadas Ibrani, Kitab Mugadas Serani, èn Kur'an. Kalu dalem keyakinan penyiptaan di agama Ibrahimiah, Adam dirèken jadi manusia pertama èn keruhunnya semua manusia jaman sekarang. Bagèn begini, ada juga' aliran nyang ngeyakinin kalu ada manusia sebelonnya Adam, sepegimana nyang diyakinin kitab-kitab suci deri agama-agama samawi nyebut kalu Adam disetrap ama Allah mudun ke Bumi bahna nggarot buah perboden nyang dirarang ama Allah.

## Ruju'an
Abu Ubaèdah (Hamas)

**Abu Ubaèdah** (hurup Arab Gundul: أبو عبيدة; Arab: أبو عبيدة *Abū ʿUbaidah*) entu nama poyokan atawa nama saruan deri dedengkot pegerakan Palestèn nama Hamas nyang jadi tukang omongnya Brigade Ijudin Kasam, sèpèt soldadu Hamas.

## Ruju'an
Acéh

**Acéh** (hurup Arab Gundul: ; ;  ) atawa **Negeri Acéh Darusalam** (hurup Arab Gundul:   ) entu atu propinsi di Indonésia nyang dia punya hopstad ada di Banda Acéh. Acéh entu juga' atu propinsi nyang dapet kewontenan daèrah istimèwa èn dapet kewenangan kuasa-dèwèk kusus. Acéh adanya di ujung-ujung pulo Sumatra èn atu propinsi nyang paling kulon di Indonésia. Sènsus *Badan Pusat Statistik* tahon 2021 punya kata, jumblah penduduk ni propinsi sekiteran 5.333.733 orang. Ni propinsi – deket ama Kepuloan Andaman èn Nikobar di Hindi èn kebelèk ama Laot Andaman. Acéh ada watesan ama Telok Benggala èn Laot Andaman di blèlir, Laotan Hindi di bekulon, Selat Melaka di blètan, èn Sumatra Lor di belah kidul-wètan èn bekidulnya.

## Ruju'an
Aden

**Aden** (hurup Arab Gundul: عدن; Arab: عَدَن *ʿAdan*; Arab Kidul Kuna: 𐩲𐩵𐩬) entu atu kota bandar nyang adanya di bagèan kidul Jajirah Arab deketnya serèdèngan wètan Laot Mèra. Ni adanya kurang lebi 170 km (110 mi) di blètannya Selat Babulmandib èn lornya Telok Aden. Dengen dia punya tempat nyang ènak tempatnya di garis pesisir, Aden jadi kaca-kaca antara Laot Mèra ama Laot Arab, nyang ngeja ni kota jadi pembungselan laot penting nyang ngebungsel Aprika, Asia, ama Wètan Tenga. Tahon 2023, Aden Kota gableg penjogrog barang 1.080.000 mukimin, nyang ngeja ni kota jadi atu deri kota-kota gedé di Yaman.

## Ruju'an
Agama Samiri

**Agama Samiri** (hurup Arab Gundul: اݢام سامرى; Ibrani: הדת השומרונית *ha-dat ha-Šômrônîṯ*) ièlah agama Ibrahimiah, tauhid, èn agama kaum deri orang-orang Samiri, satu rombongan kaum-agama nyang rèrodannya deri kaum kuna Bani Israèl. Kitab suci utamanya entu ièlah Torat Samiriah, nyang diyakinin ama orang Samiri jadi Torat nyang asli nyang kaga' digeratakin atawa ditahrip.

## Ruju'an
Adonan

**Adonan** (hurup Arab Gundul: ) atawa **lèr** (hurup Arab Gundul: ) entu hasil bolé ngacukin bahan-bahan pembikin kué kaya' tepung terigu ama aèr, gula, telor, ama lemak (mentéga, margarin, lemak sayur) sebelon dimatengin dengen cara dipanggang, dikukus, atawa digorèng.

## Ruju'an
Aespa

**Aespa** (urup Hangel: 에스파; tuker urup: ésepha: urup Arab Gundul: إسفا) entu paguyuban gending wadon deri Koréa Kidul nyang dikeja ama SM Entertainment. Enni paguyuban ada punya anggota 4 orang, ya'entu: Karina, Giselle, Winter, èn Ningning. Dia pada *debut* tanggal 17 Nopèmber 2020 dengen gending nyang judulnya "Black Mamba".

## Ruju'an
Agustus

**Agustus** (hurup Arab Gundul: اݢستوس) atawa **Pè'gwé** (hurup Arab Gundul: فئݢوى) entu bulan kedelapan di almenak Masèhi-Julian èn Grégorian. Kalo di bulan-bulan sebelonnya nyang jumblah ari dalem sebulannya pada selang-seling (30–31-nya), abisnya Juli nyang 31 ari, ni bulan kaga' 30 ari, melèngken 31 ari. Sepagémana bulan sebelonnya, Juli, ni bulan punya nama, *Augustus* (basa Latin), ada diambil deri nama atu kaèsar Romèn nyang mashur, nama Agustus. Kalo nama sebelonnya entu *Sextīlis* 'bulan keenem', deri kata *sextus* 'keenem'.

## Ruju'an
Ahnuk

**Ahnuk** atawa **Hanuk** (hurup Arab Gundul: أخنوخ; Ibrani: חֲנוֹךְ‎‎, Modèren: *H̱anōḵ*, Tibriah: *Ḥănōḵ*; Arab: أَخْنُوخ *Akhnūkh*; Yunani: Ἑνώχ *Henṓkh*) atawa **Idris** (hurup Arab Gundul: إدريس) entu surang tokoh dalem Kitab Mugadas ama baba keruhun sebelonnya banjir Nuh, anaknya Yarad ama babanya Matusalah. Dia idupnya di jaman sebelon banjir di Kitab Mugadas Ibrani. Di agama Selam, ni orang bekènnya sebagé Idris.

## Ruju'an
Aka

**Aka** (hurup Arab Gundul: عکا; Arab: عكّا ʿ*Akkā*; Ibrani: עַכּוֹ *ʿAkkō*) entu atu kota di Pesisir Laot Tenga di dataran daèrah Kedemangan Lor cedèkan Seraèl. Pendudukah ada orang Selam, Yahudi, ama Arab.

## Ruju'an
Akar kelapa (kué)

**Kué akar kelapa** (hurup Arab Gundul: کوى أکر کلاف) atawa **kué perocot** (hurup Arab Gundul: کوى فروچوة) entu kué nyang asalnya deri daèrah Betawi èn sekitarannya. Enni kué lajimnya dikeja ama terengginang èn kacang gorèng pas lagi lebaran atawa keriaan. Bekasih entu pengasil akar kelapa paling gedé, cuman gegara pekembangan jaman, enni kué kaga' dikeja raméan lagi.

## Penamaan
Penamaan "akar kelapa" diambil deri mawjudnya nyang mirip ama akar puun kelapa. Enni kué kalo dirasanin rasanya entu manis-manis kres nyang jadi ciri has deri enni kué. Bakal orang Betawi, enni kué jadi kué nyang kudu ada di toplès-toplès atawa kalèng-kalèng pas lagi lebaran dibarengin ama terengginang èn kacang gorèng.

Cuman, di Kalimantan Kidul ni kué ada punya banyak poyokan, kaya' **Stik yuyu**, **kué kaktus**, atawa **akar pinang**.

## Wayah nanja
Kué akar kelapa nya'entu atu cemil-cemilan orang Betawi. Penanjaannya sokanan dilakonin wayah lebaran.

## Ruju'an
Akbar

**Akbar** (*Abū 'l-Fatḥ Jalāl al-dīn Muḥammad Akbar*, 25 Oktober 1542 – 27 Oktober 1605) atawa bekèn **Akbar Ageng** entu **Kaèsar Mogol** ketiga. Dia berojol di Umarkot (sekarang Pakistan). Dia entu anak kedua deri Kaèsar Mogol Humayun. Akbar secara hukum jadi raja tahon 1556 pas dia punya umur 13 pas dia punya baba wapat. Akbar, lagito, masing kemudaan bakal merènta, mangkanya Béram Han nyang dibenum jadi Akbar punya wali èn hop kumendan soldadu. Sigra abisnya bekuku, Akbar ngalahin Himu, jèndral tentara Apgan, di Tempur Panipat Kedua. Entak berapa tahon, dia sudahin Béram Han punya kewalian èn ngambil kuasa kerajaan. Sanonya, dia ngajak temenan ama bangsa Rajaputra. Cuman, dia kudu ngelawan sebagèan orang Rajaputra nyang nantang dia. Dalem tahon 1576, dia na'lukin Maharana Pratapa deri Méwar atawa Udayapura di Tempur Haldigati. Perang Akbar punya pimpin ngeja kekaèsaran Mogol dua kali gedéan deri nyang sebelon-sebelonnya, nglingkup sebagèan besar anakbenua Hindi kecuali bilangan kidul (kaga' masup Dataran Tinggi Kidul Hindi).
Akira Kurosawa

**Akira Kurosawa** (23 Maret 1910 – 6 Sèptèmber 1998) entu atu dalang pèlem aseli Jepang. Kurosawa punya pèlem pada didemenin di Jepang. Kurosawa punya pèlem juga' pating didemenin ama orang deri laèn-laèn negara. Dia ada ngebikin 30 pèlem dalem 50 tahon. Dia dianggep sala atu tukang ngarahin pèlem paling penting.

## Ruju'an
Agustus (kaèsar)

**Kaèsar Agustus** (Latèn: *Imperator Caesar Dīvī Fīlius Augustus*; 23 Sèptèmber 63 SM – 19 Agustus 14 M) entu kaèsar pertama Kekaèsaran Romawi, merèntah semprakan 27 SM ampé dia punya wapat tahon 14 M. Dia mimpin Roma dalem pegèrotan deri Kiblik Romawi ke Kekaèsaran Romawi. Pas Julius Kaèsar dibunu, Agustus ama dia punya éngko ngelawan itu pembunu èn ngalahin dia pada. Entakonoh, Agustus ngelawan dia punya éngko èn ngalahin juga' dia pada.

## Ruju'an
Akrotiri èn Dékéliah

**Akrotiri** **èn** **Dékéliah** (hurup Arab Gundul: أقروتيرى ان ديكلية; Inggris: *Akrotiri and Dhekelia*; Yunani: Ακρωτήρι και Δεκέλεια *Akrotíri kai Dekélia*; Turki: *Ağrotur ve Dikelya*) atawa resminya **Wilayah Pangkalan Daulat Akrotiri èn Dékéliah** (hurup Arab Gundul: ولاية فڠکلن دولة اقروتيرى ان ديکلية; Inggris: *Sovereign Base Area of Akrotiri and Dhekelia*; Yunani: Περιοχές Κυρίαρχων Βάσεων Ακρωτηρίου και Δεκέλειας *Periochés Kiríarchon Vaséon Akrotiríou kai Dekélias*) entu dua wilayah sebrang laot Britani nyang watesan ama Kiblik Kibris ama Kibris Lor. Ni wilayah dua pada dipaké bakal pangkalan militèr ama Kerajaan Rempug. Ni pangkalan tetep dipégang ama Kerajaan Rempug seabisnya Kibris merdéka deri Kekaèsaran Britani. Kerajaan Rempug tetep mègang ni daèrah, bahna èmang ni tempat – tempat penting di daèrah Kibris di Laot Tenga.

Adapun dia punya hopstad namanya Kantonmèn Épiskopi.

## Ruju'an
Agustinus deri Hipo

**Agustinus deri Hipo** atawa **Agustines deri Hipo** (Latèn: *Aurelius Augustinus Hipponensis*; 13 Nopèmber 354 – 28 Agustus 430), juga' bekèn digero' Sint-Agustines, entu sorang ahli èlmu kalam ama pilsapat nyang aslinya orang Bèrbèr, serènta atu uskup deri Daèrah Hipo di Numidi, Aprika Lor Romèn. Dia punya tulisan nyawabin pekembangan pilsapat Kulon èn Serani Kulon, serènta dirèken jadi atu Baba Gerèja paling penting deri Gerèja Latèn di Jaman Kebabaan. Atu deri dia punya gawéan penting nglingkup *Kota Allah*, *Dalem hal ajaran Serani*, èn *Pengakuan*.

## Ruju'an
Alabama

**Alabama** (hurup Arab Gundul: ;  ) ièlah atu negeri di Amrik Serèkat. Dia punya hopstad namanya Mongomeri. Adapun kota nyang paling gedénya nama Birmingham. Alabama jadi negeri tahon 1819. Suku-suku asli Amrik kaya' Céroki, Cikaso, Cokto, ama Kerik entu nyang pertama-tama ngejogrog di Alabama.

Paling banyak, orang endonan dateng di mari deri negara Mèksiko (27 prosèn deri orang endonan), Tiongkok (6 prosèn), Guatémala (5 prosèn), èn Dètslan (5 prosèn).

## Catetan

## Ruju'an
Alam kopong (èlmu palak)

**Alam kopong** (hurup Arab Gundul: عالم کوفوڠ; Inggris: *void, dark space*) ièlah apstan kopong nyang ada di antaranya benang jula-juli. Dua-duanya (benang jula-juli ama alam kopong) entu atu bentukan skala gedé di jagat raya. Isinya ni alam kopong seringannya mah cuman berapa jula-juli doang atawa malah kaga' ada apa-apaan acan.

Banyakan alam kopong gableg garis tenga barang 35 entuk 489 juta tahon cahaya, tambatan bakal alam kopong gedé nyang kaga' adanya rorogan gedé. Ni alam kopong kot-kotan digeronya **alam kopong gedé**.

## Ruju'an
Alaska

**Alaska** (hurup Arab Gundul: ;  ) ièlah atu negeri di Amrik Serèkat. Dia punya perna ada di huk lor-kulonnya Amrik Lor.

Alaska kaga' sesènggolan ama laèn-laèn negeri Amrik Serèkat. Dia ada punya wates ama Kanada, Laotan Kutub Lor, Laotan Teduh, Laot Béring, ama Selat Béring. Amrik Serèkat ada ngebeli Alaska deri Ruslan ari bulan 30 Maret 1867. Ni dikatanya Pembelian Alaska. Ni ngandangin Ruslan biar kaga' ngelah tana acan di benua Amrik Lor. Itu témpo, Alaska harganya $7,2 juta nyang kalu ni wayah bisa-bisa mentak $120 jutaan. Harganya entu barang %0,02 per aker ($4,74/km2).

Alaska entu negeri nyang paling gedé di Amrik Serèkat, cuman ni negeri paling kurang dijogrogin nomer tiga. Ni negara juga' kerangsegan penjogrognya juga' paling renda ketimbang negeri laènnya. Ada barang separoh penjogrognya pada ngejogrog di gutekan mètropolitan Angkorèd. Kalu di tahon 2020 punya ètung penjogrog, ada 733.391 orang nyang ngejedog di Alaska.

## Catetan

## Ruju'an
Alat dandanan

**Alat dandanan** (hurup Arab Gundul: آلة دندنن) entu produk nyang dipaké bakal dandan biar tampang orang béda leliatanah. Alat dandanan sering dipaké biar orang kiatannya lebi ngebèngbat bakal orang laèn, budaya, atawa anakbudaya. Di budaya Kulon, wadon biasanya nyang maké alat dandanan. Kalu bakal lanang mah rada jarang, kecuali kalu di pelampang, tipi, atawa pèlem. Alat dandanan pating dipaké di dunia lakon.

Semua alat dandanan mah cuman nyatra sementara doang. Poko'nya kalu udah rada lamaan kudu ditampèlin lagi. Alat dandanan entu nglingkup lipenstip, bedak (tulad: kelir pipi, bayang mata), beboréhan, èns.

## Ruju'an
Albani

**Albani** (hurup Arab Gundul: البانى; Indonésia: *Albania*; Albani: *Shqipëri* atawa *Shqipëria*) atawa resminya **Kiblik** **Albani** (hurup Arab Gundul: کبليک البانى; Albani: *Republika e Shqipërisë*) ada atu negara merdéka di bilangan Èropa Kidul-wètan nyang luasnya 28.748 km2 (atawa surup ama 11.100 mil persegi). Dia punya hopstad – Tirana, cuman ada beberapa laèn kota nyang penting, kaya': Dures (*Durrës*), Èlbasan (*Elbasan*), ama Welora (*Vlorë*). Ada lebi deri 3 jutaan orang nyang tinggal di ni negara. Mayoritètnya penduduknya orang-orang Selam nyang banyaknya 55%, èn orang Serani Ortodok Wètan 23%, serènta orang Serani Katolik Romèn 15%.

Albani letaknya samping-sampingan ama Gunung Item, Sèrwi, Makèdoni Lor, ama Yunani. Dia juga' ada wates ama Laot Adriatik di bekulonnya, èn ama Laot Ioniah di belah kidul-kulonnya. Ni negara punya basa resmi ada basa Albani. Adapun dia punya tembang kebangsaannya entu *Himni i Flamurit* (lèterlek: Tembang bendèra).

## Ruju'an
Albet Énstén

**Albet Énstén** (hurup Arab Gundul: البرت اينستين; Dèt: *Albert Einstein*; 14 Maret 1879 – 18 April 1955) ièlah ahli èlmu Amrik kelairan Dètslan. Dia begawé dalem hal èlmu tabèat téorètis. Dia ngembangin téori nisbiah. Dia dapet Peris Nobèl dalem hal Èlmu Tabèat tahon 1921 bakal èlmu tabèat téorètis.

Dia punya rumus persamaan nyang bekèn entu E=mc^2 (E = tenaga, m = masa, c = kegancangan cahaya (tenaga = masa × kegancangan cahaya²).

## Ruju'an
Albèrta

**Albèrta** entu atu propinsi diperna bekulonan Kanada. Albèrta watesan ama Kolumbia Brit di bekulon, Saskacewan di belètan, Amrik Montana di bekidul, èn Daèra Lor-Kulon di belalor.

Albèrta nya'entu propinsi paling gedé di Kanada nyang ngejenggar ampé 642.317 km². Albèrta didudukin ama 4.067.175 orang. Enni ngejadiin enni propinsi jadi nyang paling padet nomer apat.

Albèrta punya hopsetat entu Èdmonton nyang perna di sintrem Albèrta. Kota Kalgari, Albèrta punya kota sintrem entu keperna kisaran bekulon 300 km deri Èdmonton.

## Ruju'an
Aljajaèr

**Aljajaèr** (hurup Arab Gundul: الجزائر; Arab: الجزائر *al-Jazāʾir*; Arab Jajaèr: الدزاير *al-dzāyīr*; Prasman: *Algérie*; Bèrbèr: ⴷⵣⴰⵢⴻⵔ *dzayer*) atawa resminya **Kiblik Ra'yat Dèmokratik Aljajaèr** (hurup Arab Gundul: کبليک رعية ديمقراطيک الجزائر; Arab: الجمهورية الجزائرية الديمقراطية الشعبية *al-Jumhūriyyah al-Jazāʾiriyyah al-Dīmuqrāṭiyyah al-Syaʿbiyyah*; Prasman: *République algérienne démocratique et populaire*; Bèrbèr: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵢⵜ *Tagduda tamegdayt taɣerfant tazzayrit*) entu atu negara di Aprika Lor, negara paling gedé ke-10 di dunia, èn negara nyang paling gedé di antéro Aprika. Ni negara – bagèan deri wilayah Magrib di Aprika Lor-kulon.

Ni negara punya hopstad entu Aljajaèr Kota atawa Aljir. Ni negara watesan ama banyak laèn negara, kaya' Tunis di belah lor-wètannya, Libi di blètannya, Nigèr di kidul-wètannya, Moritani èn Mali di kidul-kulonnya, Sahara Kulon di bekulonnya, èn Magrib di lor-kulonnya.

## Ruju'an
Almenak

**Almenak** (hurup Arab Gundul: المنك atawa المناخ) entu ièlah sistim bakal ngètung waktu nyang kebagi jadi tanggal, ari, bulan, èn tahon. Almenak nyang dipaké di kita punya masarakat umumnya dua macem, meski sebenernya mah ada banyak almenak di mana-mana masarakat, ya'entu: **[[almenak Masèhi]]** atawa almenak umum èn **[[almenak Islam|almenak Selam]]** atawa almenak hijriah. Pengrèkenannya juga' laèn dah tu antara almenak Masèhi ama almenak Islam, bagèn bulannya sama-sama dua belas, arinya sama-sama tujuh.

Adapun nama-nama bulan di dalem almenak Masèhi ièlah sebagé berikut:

# **[[Januari]]** (hurup Arab Gundul: جنوارى) – 31 ari
# **[[Pèbruari]]** (hurup Arab Gundul: فبروارى) – 28 ari (pas tahon kabisat nyang saban 4 tahon sekali 29 ari)
# **[[Maret]]** (hurup Arab Gundul: مارت) – 31 ari
# **[[April]]** (hurup Arab Gundul: افريل) – 30 ari
# **[[Méi]]** (hurup Arab Gundul: مي) – 31 ari
# **[[Juni]]** (hurup Arab Gundul: جونى) – 30 ari
# **[[Juli]]** (hurup Arab Gundul: جولى) – 31 ari
# **[[Agustus]]** (hurup Arab Gundul: اݢستوس) – 31 ari
# **[[Sèptèmber]]** (hurup Arab Gundul: سفتمبر) – 30 ari
# **[[Oktober]]** (hurup Arab Gundul: اکتوبر) – 31 ari
# **[[Nopèmber]]** (hurup Arab Gundul: نوفمبر) – 30 ari
# **[[Désèmber]]** (hurup Arab Gundul: دسمبر) – 31 ari.

Adapun nama-nama bulan di dalem almenak Selam ièlah sebagé berikut (ari kaga' bisa diajegin, sebab misti ada namanya hisab ama ru'yat; cuman biasanya kalo ngga' 29 ya 30 ari):

# **[[Sura]]** (hurup Arab Gundul: شوراء)
# **[[Sapar]]** (hurup Arab Gundul: صفر)
# **[[Mulud]]** (hurup Arab Gundul: مولد)
# **[[Seri Mulud]]** (hurup Arab Gundul: سرى مولد atawa شرى مولد)
# **[[Jumadilawal]]** (hurup Arab Gundul: جمادى الأول)
# **[[Jumadilakir]]** (hurup Arab Gundul: جمادى الأخر)
# **[[Rejeb]]** (hurup Arab Gundul: رجب)
# **[[Roah]]** (hurup Arab Gundul: روه)
# **[[Puasa (bulan)|Puasa]]** (hurup Arab Gundul: فواس atawa فواسا)
# **[[Sawal]]** (hurup Arab Gundul: شوال)
# **[[Apit]]** (hurup Arab Gundul: افت)
# **[[Haji (bulan)|Haji]]** (hurup Arab Gundul: حج)

## Ruju'an
Aman

**Aman** (hurup Arab Gundul: عمان; Arab: عَمَّان *ʿAmmān* [ʕamːaːn]) ièlah hopstad ama kota paling gedénya Urdun èn juga' jadi sintrem atur banda, pulitik, èn budaya. Dengen penjogrog secuplek 4.061.150 orang tahon 2021, Aman entu jadi kota alaihim èn jadi kota paling gedé di Daèrah Sam, kota paling gedé nomer lima di Dunia Arab, èn gutekan mètropolitan paling gedé nomer sepulu seantéro Wètan Tenga.

## Ruju'an
Amason (matskepé)

**Amason** (hurup Arab Gundul: اماسون) atawa aslinya **Amazon.com, Inc.** entu atu usaha dalem-jaringan Amrik èn matskepé dènes méga. Ni matskepé dikeja 5 Juli 1994 ama Jeff Bezos. Ni matskepé ngejogrog di Siatel, Wasingten. Ni – toko berales internèt palig gedé di dunia kalu diliat deri penjualan èn pemodalan pasarnya. Sanonya, Amason mulain jadi toko kitab dalem-jaringan. Mancan mingkin gedéan, dia juga' jualan DVD, Blu-ray, CD, comotan/rojogan dedelengan, MP3, kitab dengeran, peranti alus, gim delengan, alat lèstrik, pernak-pernik, mèbel, makanan, maènan, èn hata periasan. Amason juga' ngeja alat lèstrik pemaké kaya' pembaca lèstrik Kindle, papan lè Fire, tipi Fire, èn Echo. Ni juga' jadi pengongsog ladènan dènes mèga paling gedé di dunia. Amason juga' jual produk kaya' kabel USB nyang maké nama AmazonBasics.

Amason ngelah pelampang jala kètèngan sendiri-sendiri bakal Amrik Serèkat, Arhèntini, Brasil, Kerajaan Rempug, Prasman, Irlan, Kanada, Kolombia, Dètslan, Ostrali, Itali, Welanda, Spanyol, Portugal, Jepang, Polen, Mèksiko, Swèden, Turki, Imarat Arab Rempug, èn Kiblik Hindi. Amason juga' nanjain penganteran antérobangsa ke berapa negara bakal berapa deri dia punya produk. Tahon 2016, pèrsi basa Welanda, Polen, èn Tami deri pelampang Amason Dètslan diterebitin.

## Ruju'an
Amatérasu

**Amatérasu** (basa Jepang: 天照, ***Amaterasu-ōmikami***; 天照大御神, atawa ***Ōhiru-menomuchi-no-kami***; 大日孁貴神) dalem negeri Nipong punya tahayul entu jadi déwi sames nyang nerangin jagat raya sekabèhan. Lantaran enni dia punya pegawéan, Amatérasu nya'entu déwi (神; *kami*) nyang penting bakal Sinto. Nipong pada punya kijir diomongan ada punya rèrodan ke Amatérasu.

## Ruju'an
Ambah-ambah

**Ambah-ambah** (hurup Arab Gundul: ) ièlah penyakit nèpa di orang nyang disebabin ama kuman *[[Yersinia pestis]]* (dinamain deri ahli kuman Prasman nama A.J.E. Yersin). Penyakit ambah-ambah diampar-amparin ama héwan kerikitan (wabilhusus tikus).

Ni awar-awar penyakit banyak kejadian di dalem sejarah èn udah ngeja korban jiwa seabreg-abreg. Kejadian nyang paling kebina-bina telèngèsnya entu Modar Item nyang kejadian di Èropa jaman Jaman Tenga-tenga. Kejadian tepaan ambah-ambah masing kena kepapagan di berapa ponggahan dunia ampé wayah gini.

## Ruju'an
Alis

**Alis** (hurup Arab Gundul: ) di sebagèan besar héwan nété' entu atu bagèan nyang rada njelot di atas dua telakop mata èn gableg rambut-rambut alus dikit. Alis gunanya kanggo bakal nglindungin mata nyang peka' ama kècèsan keringet nyang jatoh deri jidat, aèr ujan, atawa sinar mataari nyang kelèwat parak.

Alis mata punya bentuk kalo di orang biasanya kaya' bulan sabit nyang bèngkokannya rada tajem di bagèan pengpèlengan. Kaga' jarang juga kepapagan ada orang nyang alisnyah pada kecangcang jadi atu kèbot ama kanannya.

Bentuk alis mata èn arah nongolnya itu rambut di alis maksudnya mah biar itu keringet atawa aèr bisa langsung ngrojog deri jidat ke pipi atawa ke tongolan idung. Bentuk tulang jidat di bagèan alis mata juga' kanggo bakal ngalingin mata deri kècès-kècèsan keringet ama aèr.

Alis mata juga' kepaké bakal nahan macem-macem kotoran nyang bisa kelilipan ke mata, kaya' pasir, debu, ama ketombé. Selaèn entu, rambut di alis mata juga' nambah kepekaan kulit biar bisa ngrangsanin adanya benda asing nyang ada di deketnya mata, kaya' serangga nyang mau masup ke mata.

Dalem ubungan anterorang, gènèngan alis mata bisa juga' kanggo bakal alat ngungkepin maksud, kaya' lenga', ngomèl, kèder, atawa ora ngarti.

## Ruju'an
Alfred Hitchcock

Sir **Alfred Joseph Hitchcock** KBE (13 Agustus 1899 – 29 April 1980) entu atu tukang ngarahin pèlem deri Britani nyang entinya jadi warga Amrik, cuman tetep ngedekep Britaninya. Dia banyakannya bikin pèlem resia ama badé-badéan. Bagèn jadi orang, dia kaga' perna dapet Pengargaan Akademi.
Amrik

**Amrik** (hurup Arab Gundul: امريک) entu atu benua nyang nglingkup kabèhan Amrik Lor ama Kidul. Benua Amrik entu ada di Bumi punya Ponggahan Kulon èn digero "Dunia Anyar".

Benua Amrik punya jenggar kabèhan cuman 8%-nya deri Bumi punya jenggar muka èn 28,4% deri daratannya. Bentuk alamnya kebanyakannya entu Rèndèngan Gunung Amrik, atu rèndèngan gunung panjang nyang malang di lingir bekulon. Sebela wètan nyang lebi cèblèk deri Amrik entu kebanyakannya daèrah kali, kaya' Amason, daèrah Kali Sint-Lorèn–Sètu Gedé, Misisipi, èn La Plata. Bahna Amrika ngejenggar 14.000 km (8.700 mi) deri lor ke kidul, dia punya iklim ama lingkungan idup roncèt dah, mulain deri iklim kutub di Kanada Lor, Grunlan, èn Alaska, ampé ke utan ujan tropis di Amrik Tenga ama Amrik Kidul.

Manusia pertama kali nyokol di Amrik deri Asia barang antara 20.000 ampé 16.000 tahon nyang uda. Mijah kedua pengomong Na-Déné ngintilin dah abisnya dia pada deri Asia. Mijrah abisannya entu deri kaum Inuit ke bilangan Kutub Lor Baru barang tahun 3.500 SM, nyang sokanan digero sebagé orang asli Amrik.

## Negara èn wilayah tanggungan
Wilayah tanggungan atawa daèrah husus di bawah ni biasanya ada nama negara penanggungnya nyang di dalem gupitan ( ).
: Amrik Lor èn Tenga (serènta Karaiben)

: Amrik Kidul

## Ruju'an
Amprogan

**Amprogan** (hurup Arab Gundul: امفروݢن) entu perhadring atawa ngamprog bakal ngomongin atawa guneman catur pasal atu mas'alah nyang lagi dijabanin barengan.

## Ruju'an
Amrik Serèkat

**Amrik Serèkat** (hurup Arab Gundul: امريك شريكة; Inggris: *United States* atawa *United States of America*) atawa **Amrik** baé' (hurup Arab Gundul: امريك) atawa **Amèrika Serèkat** (hurup Arab Gundul: امريكا شريكة) (basa Inggris: *United States of America*) ièlah atu negara di bilangan benua Amrik Lor. Bentuknya ini negara ièlah kiblik serèkat nyang tediri deri 15 negara bagéan èn atu kedemangan serèkatan. Ini negara punya ibu negeri – Wasingten, D.K. Ni negara dicempèt ama tiga laotan, nya'entu Laotan Anteng di bekulon, Laotan Atlantik di blètan, èn Laotan Kutub Lor di lornya Alaska. Bahna ni negara ngelah Alaska, ni negara juga' langsung watesan ama Ruslan, tibang nyebrang Laot Béring dikit gè' nyampé dah Ruslan. Ni negara jenggar kabèhannya 9.833.520 km2 (3.796.742 mi2). Di sono, ada barang 333.287.557 orang nyang tinggal di mari.

## Catetan

## Ruju'an
Amsteredam

**Amsteredam** (hurup Arab Gundul: امستردام; ) atawa **Amsterdam** (hurup Arab Gundul: امستردام) entu ibu negeri ama kota paling gedé di negara Èropa Welanda. Amsteredam bekèn lantaran dia punya kanal ama bendungan. Kaga' kaya' banyak laèn-laèn ibu negeri, guwernemèn sional, mejelis bicara, kementrian guwernemèn, mahkamah ageng, kulawarga raja, èn komsol bukan di Amsteredam, melèngken di Den Hah. Kantor diplomatik nyang ada di Amsteredam cuman kantor konsolat baé.

Ni kota gableg dua uniwersitèt (Uniwersitèt Amsteredam ama Uniwersitèt Peré Amsteredam) èn atu bandar udara antérobangsa nama Bandar Udara Schiphol. Ada barang 2,2 juta nyang tinggal di ni gutekan mètropolitan. Kota Amsteredam entu kota nyang paling roncèt kebudayaannya di dunia. Ada orang-orang deri 175 negara pada ngendon di mari. Sepegimana laèn-laèn kota gedé di Welanda èn di mana-mana di dunia, Amsteredam—sayangnya—kenyi ama banyak kejahatan.

Wèsep—nyang tadénya kota sendèwèk—mulain jadi Amsteredam punya bagèan semprakan 24 Maret 2022. Mangkanya, Amsterdam gableg barang 905.000 orang.

## Ruju'an
Anak (catur)

**Anak** (hurup Arab Gundul: أنق) atawa **bidak** (hurup Arab Gundul: بيدق) atawa **pion** (basa Welanda: *pion*; hurup Arab Gundul: فيون) nya'entu atu deri nem anuan catur enni nyang ora kuasanya. Dalem sekabèhan anuan catur ada delapan anak nyang putian ama iteman, ditaro bakal depanan deri anuan catur nyang laèn.

Anak cuman gableg jalan atu langkah ke depan, nyang ogè ke arah lawan èn ora nyerang anuan catur lawannya. Bakal langkah awalan, anak gableg maju dua kotaks èn ora nyang ngambat enni jalan. Wayah pingin makan, anak kudu nyèrong atu kotak. Selaèn entu, anak gableg nyerang nyuntrung ke gerakan kusus nyèrong.

Anak gè ada punya kuasa laènnya. Lamun anak nyampé di kotak paling belakang lawan, anak gableg jadi anuan catur nyang udah dimakan duluannya, selaèn "raja" tapi.

Taon 1700-an, kang maèn catur Prangseman Andre Philidor nyebutin yèn anak jadi "ruhnya tukang maèn catur". Dia èling kalo sangkilang anak ada punya watesan kuasa, anak sokanan bisa jadi penentu sipat èn hasil permaènan.

## Ruju'an
Andora

**Andora** (hurup Arab Gundul: اندورة; Katalan: *Andorra*) atawa resminya **Kepangèranan Andora** (hurup Arab Gundul: کفڠيرانن اندورة; Katalan: *Principat d'Andorra*) ada atu negara nyang kekonci di tenga-tenga daratan kaga' punya laot nyang letaknya di belètan Pegunungan Pirénéen di Èropa Kidul. Ni negara watesan ama Spanyol, ama Prasman juga'.

Ada sekitaran 84.000-an orang nyang tinggal di ni negara. Dia punya hopstad entu Andora Tua (Katalan: *Andorra la Vella*). Ni negara dipimpin ama Uskup Spanyol juga', ama Persidèn Prasman juga', nyang nyandang gelar "Sepengèranan". Andora punya guwernemèn entu kera'yatan parlemèn.

Andora entu atu negara nyang tajir pisan lantaran dia punya tempat-tempat pelancongan. Setahon bisa ada 10,2 juta penglancong nyang dateng di ni negara.

Adapun dia punya basa resminya entu basa Katalan, bagèn kata basa Spanyol, Portugis, ama Prasman juga' dipaké.

Ni negara bukan anggota Uni Èropa, cuman paké èuro duitnya.

## Ruju'an
Andora Tua

**Andora Tua** (hurup Arab Gundul: اندورة توا; Katalan: *Andorra la Vella*; Spanyol: *Andorra la Vieja*; Prasman: *Andorre-la-Vieille*) ièlah Kepangèranan Andora punya ibu negeri. Ni kota adanya di dataran tinggi di belètannya Pegunungan Pirénéen, kecempèt ama Prasman èn Spanyol. Ni juga' jadi nama paroki nyang ngiterin tu ibu negeri.

Per tahon 2015, tu kota punya penjogrog ada secuplek 22.886 orang, èn di wilayah kotaan, nyang nglingkup juga' Escaldes-Engordany èn kampung-kampung keliterannya, ada 40.000 orang penjogrog lebi.

Gacoan utamanya ni kota entu pelancongan, biar kata ni negara juga' gableg pemasupan luar negeri jadi sorga belasting. Mèbel ama brèndi entu produk setempatnya. Bahnanya ada di ketinggian 1.023 m (3.356 kaki), ni jadi ibu negeri nyang paling tinggi di Èropa èn bekèn jadi pesanggrahan seluncuran.

## Ruju'an
Anduk

**Anduk** (hurup Arab Gundul: اندوق) entu kaèn atawa kertas nyang kena ngrembes caèran kanggo ngecit atawa ngeringin. Kata "anduk" asalnya deri basa Welanda *handdoek*.

## Ruju'an
Andrew Garfield

**Andrew Russell Garfield** (lair 20 Agustus 1983) nya'entu tukang lakon lanang deri Inggris èn Amrik Serèkat.

## Ruju'an
Anggola

**Anggola** (hurup Arab Gundul: اڠݢولة; Portugis: *Angola*) atawa resminya **Kiblik Anggola** (hurup Arab Gundul: کبليک اڠݢولة; Portugis: *República de Angola*) entu negara nyang letaknya di Aprika Tenga èn watesan ama Namibi di bekidul, Sambia di blètan, Kiblik Kera'yatan Kongo lor-wètan, Kiblik Kongo deri pentilan (*exclave*) Nabinda, èn serènta madep ke Laot Atlantik. Ni negara punya hopstad Luanda. Ni negara jenggarnya 1.246.700 km2 (481.400 mi2). Di sono, ada barang 31.127.674 orang nyang tinggal di mari. Adapun dia punya basa resmi entu basa Portugis èn juga' ada laèn-laèn basa sional, antara laèn basa Cokwé, basa Kongo, basa Mbundu Lor, èn basa Mbundu Kidul.

## Ruju'an
Angin

**Angin** (hurup Arab Gundul: اڠين) atawa **hangin** (hurup Arab Gundul: هڠين) nya'entu pating semilirnya udara nyang nyembul deri daèrah nyang ceplikannya gedé ke daèrah ceplikan kecit. Ujudnya arah angin kejadian lantaran bédanya ceplikan udara di dua tempat nyang béda. 

## Ruju'an
Anggur Sempani

**Anggur Sempani** (hurup Arab Gundul: اڠݢور سمفانى) ièlah aèr anggur merusmus deri Prasman. Ni aèr anggur dinamin deri daèrah anggur Sempani di Wètan Gedé. Ni – daèrah di Prasman nyang pating ngejeprah kebon anggurnya nyang pada ngamprah anggur bakal bikin aèr anggurnya. Anggur Sempani ada jat asem arengnya (karbon diokside). Atu ciri deri anggur Sempani entu adanya jat asem areng nyang dasarannya deri pengragian kedua di botolnya, bukannya bahna ditambahin.

## Ruju'an
Anhui

**Anhui** (basa Tionghoa: 安徽; Mandarin: *Ānhuī*; Hokkièn: *Anhui*; Kanton: *Ngon1 Fai1*; hurup Arab Gundul: ) entu atu propinsi nyang ada di wètan Tiongkok. Hopstatnya entu Happui. Anhui ngejenggar ampé 139.400 km². Pemukimnya entu kecandak ampé 62.548.000 orang di taon 2017.

## Ruju'an
Angkarah

**Angkarah** (hurup Arab Gundul: أنقرة; Turki: *Ankara*) entu hopstadnya Turki. Ada di tenga-tenganya Anatoliah, ni kota gableg penjogrog 5,1 juta di sintrem kotaannya èn 5,7 juta orang di Propinsi Angkarah, nyang ngebikin ni kota jadi kota paling gedé nomer dua abisnya Stambul, cuman jadi kota paling gedé kalu diliat gutekan kotaannya (2.767 km2).

## Ruju'an
Android

**Android** (lapal basa Inggris: /ˈæn.drɔɪd/; *an-droyd*; hurup Arab Gundul: اندروئيد) nya'entu sistim operasi nyang dikeja ama Android, Inc.. Abis entu, Google nyang nguasain Android. Nah entu saham Android, Inc. uda dibeli ama Google, Inc. di tahon 2005, Mangkanya, Android uda jadi sistim operasi nyang paling mashur di dunia. Ampir saban orang di dunia maké ni sistim operasi.

## Ruju'an
Anies Baswédan

**Anies Rasyid Baswédan** (hurup Arab Gundul: أنيس رشيد باسويدان) (lair 7 Méi 1969) entu Gubernur Jakarta sedari 16 Oktober 2017 ampé 16 Oktober 2022, nyang entarnya digantiin ama Héru Budi Hartono. Dia nyalon jadi gubernur lantaran dicalonin ama Parté Gerindra ama Parté Keadilan Sejahtera, terus menang ngelawan Basuki Tjahaja Purnama. Dia punya wakil Sandiaga Uno mundur lantaran nyalon jadi wakil persidèn ndampingin Prabowo Subianto taon 2019. Akirnya, dipili lagi dah tu wakilnya Ahmad Riza Patria seabisnya dua taon jabatan wakil gubernur kosong. Entu waktu, dia perna ngejabat jadi Mentri Pendidikan èn Kebudayaan pas jamannya Persiden Joko Widodo.

Bulan Oktober 2022, atawa pasnya waktu kutika udah mao abis jabatan jadi gubernur, Anies dapet amanah deri Parté NasDem bakal jadi calon persidèn Indonésia di taon 2024. Dia dibakalcalonin ama Parté NasDem punya Dedengkot Umum Surya Paloh di NasDem Tower, Jakarta. Tadinya mah, Parté NasDem nyalonin tiga nama bakal calon persidèn, antara laèn Andika Perkasa, Ganjar Pranowo, èn terus Anies.

## Ruju'an
Anjelir

**Anjelir** (hurup Arab Gundul: انجلير) atawa dalem basa Inggris digero *carnation*, gableg nama ilmiah *Dianthus caryophyllus*. Ni taneman – taneman rias natar rumah èn jambangan nyang bekèn. Ni taneman asalnya deri gutekan Laot Tenga. Kembang anjelir ngelah kelir nyang mentèr èn roncèt, jadinya sering dipaké bakal riasan. Ada dua macem taneman anjelir, nya'entu atu kembang atu tangké èn jenis *spray* (banyak kembang saban tangké).

## Ruju'an
Anjing

**Anjing** (hurup Arab Gundul: أنجڠ) atawa **guguk** (hurup Arab Gundul: ݢوݢک), nama Latèn ***Canis lupus familiaris***, entu binatang nété' nyang udah dirumahin deri serigala sederi 15 rèbuan taon nyang liwat. Cuman kalo ngiat ke penemuan posil atawa tès DNA bisa jadi udah ada juntrungan sederi 100 rèbu taon. Pemerdata pada bilang kalo riwayat pengrumahan anjing entu udah deri jaman bahola banget dah.

Anjing uda bekembang jadi ratusan ras dengen macem-macem jenis. Warna rambut anjing bisa beragem, ada nyang puti ampé item, ada juga mèra, abu-abu, biru, atawa cokelat. Terusannya, anjing ada punya beragem jenis rambut. Rambutnya ada nyang lurus, kiwil, atawa kasar ampé lembut kaya benang wol.

## Ruju'an
Anterkuku Prasman èn Inggris di Hindia Welanda

**Anterkuku Prasman èn Inggris di Hindia Welanda deri Hindia Welanda** kejadiannya anatara tahon 1806 ama 1816. Prasman bekuku antara tahon 1806 ama 1811, sementara Inggris cedèk tahon 1811 ampé 1816[c] èn nyerahin kukuannya balik ke Welanda tahon 1816.

Jatohnya Welanda ke Kekaèsaran Prasman ama bubarannya Kumpeni Welanda ngeja perobahan nyang betul-betul di bestir kolonial Èropa di Hindia Welanda, bahna Perang Napoléoniah juga' kejadian di Jawa. Ni jaman, nyang kejadian ampé ampir 10 tahon, nyaksiin perobahan nyang kebina-bina di Jawa, bahna ngebadeg dah tu proyèk bangun-bangunan ama pertahanan nyang jor-joran, diintilin ama gucel-gucelan, pengrombakan, èn perobahan gedé di bestir jajahan.
Antigua èn Barbuda

**Antigua èn Barbuda** (hurup Arab Gundul: انتيݢوة ان بربودة; Inggris: *Antigua and Barbuda*) entu negara kepuloan nyang letaknya di Karaiben, di Amrik Lor. Ni negara punya hopstad St. John's. Ni negara jenggarnya cuman 440 km2 (170 mi2) doang. Di sono, ada barang 100.772 orang doangan nyang tinggal di mari. Adapun dia punya basa gawénya entu basa Inggris, cuman basa daèrahnya entu basa Peranakan Antigua èn Barbuda.

## Ruju'an
Apganistan

**Apganistan** (hurup Arab Gundul: افغانستان; Pastun: افغانستان *Afġānistān*; Dari: افغانستان *Afghānestān*) atawa **Negeri Apgan** (hurup Arab Gundul: نݢرى افغان) atawa resminya **Imarat Islam Apganistan** (hurup Arab Gundul: امارة اسلام افغانستان; Pastun: د افغانستان اسلامي امارت *Də Afġānistān Islāmī Imārat*; Dari: امارت اسلامی افغانستان *Emārat-e Eslāmi-ye Afghānestān*) entu atu daèrah di Asia Sintrem. Ni negara watesan ama Pakistan di beludiknya ama blètannya, Iran di bekulonnya, Turkmènistan, Usbèkistan, ama Tajikistan di blèlir, èn Tiongkok di belah lor-wètan jau. Adapun hopstadnya – Kabul.

Apganistan wayah gini dibestir ama Taliban, abisnya bubar Kiblik Islam Apganistan, nyang diakuin secara antèrobangsa, tanggal 15 Agustus 2021. Di jaman bahola, orang pada nglèwatin ni tempat sembari ngebawa héwan ama barang-barang bakal didagangin, sebab ni negara ngubungin Tiongkok èn Hindi ama Asia Sintrem èn Wètan Tenga.

Ni negara luasnya sekitaran 652.230 km2 (atawa sepantes ama 251.826 mi2). Ada 41 jutaan orang nyang tinggal di Apganistan. Ada juga' sekitaran 3 jutaan orang pengungsi nyang ada di Pakistan èn Iran bakal selama beberapa waktu. Di tahon 2011, dia punya hopstad, Kabul, ada punya sekitar 3.691.400 orang nyang tinggal di situ.

Adapun orang Apganistan digeronya **orang Apgan** (hurup Arab Gundul: اورڠ افغان).

## Ruju'an
Anèmer

**Anèmer** (hurup Arab Gundul: انيمر; Indonesia: *kontraktor*; Inggris: *contractor*) entu pengangsrong jasa pembangunan. Ni istilah – istilah laènnya entu **pemborong** (hurup Arab Gundul: ). Anèmer biasanya orang nyang begawénya di tempat-tempat pembangunan, pengelolaan tempat, èn kuminikasi serènta inpormasi. Adapun anèmer umum dipergawéin ama matskepé nyang ngebayar dia bakal ngrampungin itu pegawéan.

## Ruju'an
Api

**Api** (hurup Arab Gundul: افى) atawa **bara** (hurup Arab Gundul: بارا) atawa **geni** (hurup Arab Gundul: ݢنى) atawa **sene** (hurup Arab Gundul: سنو) ièlah gedian kimia nyang ngasilin cahaya ama panas. Api bisa nongol kalu bahan sepud ngoksidir, atawa keilangan èlèktronnya, ama ngelosin ungkulan nyang ngebadeg-badeg. Bara cuman bagèan api nyang ngembetin cahaya nyang kiatannya.

## Ruju'an
Aprika

**Aprika** (hurup Arab Gundul: افريقا) entu benua kedua paling gedé di dunia. Ni benua gedénya 1/5 deri Bumi punya daratan. Sebagé lagi, ni benua juga' dikulilingin ama bilangan aèr nyang lega. Ada 54 negara nyang pol diakuin èn merdéka di Aprika, serènta 14,7% (1,216 miliar) deri dunia punya penduduk tinggal di sonoh. Orang kata, ni benua – benua di mana manusia pertama pada mulain berobah (*evolusi*).

## Negara èn wilayah tanggungan
Wilayah tanggungan atawa daèrah husus di bawah ni biasanya ada nama negara penanggung nyang dalem gupitan ( ).
# Aprika Lor
#* Aljajaèr
#* Libi
#* Magrib
#* Mélila (Spanyol)
#* Mesir
#* Madéra (Portugal)
#* Pulo Kenari (Spanyol)
#* Pulo Pèlagi (Itali)
#* Sabtah (Spanyol)
#* Tunis
#* Sahara Kulon
# Aprika Wètan
#* Burundi
#* Èritréa
#* Habsi
#* Jibuti
#* Jimbabwé
#* Kénia
#* Komoro
#* Madagaskar
#* Malawi
#* Méot (Prasman)
#* Moritius
#* Mosambik
#* Réunion (Prasman)
#* Ruanda
#* Sambia
#* Sésèl
#* Somali
#* Somalilan
#* Sudan
#* Sudan Kidul
#* Tansania
#* Uganda
#* Wilayah Kidul Prasman (Prasman)
# Aprika Tenga
#* Anggola
#* Cad
#* Gabon
#* Ginéa Katulistiwa
#* Kamérun
#* Kiblik Aprika Tenga
#* Kiblik Kera'yatan Kongo [Kinsasa]
#* Kiblik Kongo [Brasawil]
#* Sint-Tomas èn Prins
# Aprika Kidul
#* Aprika Kidul
#* Boswana
#* Lésoto
#* Namibi
#* Swasilan
# Aprika Kulon
#* Bénin
#* Burkina Paso
#* Gambia
#* Gana
#* Giné
#* Giné-Biso
#* Gunung Singa
#* Libéria
#* Mali
#* Moritani
#* Nigèr
#* Nigéria
#* Panté Gading
#* Sénégal
#* Sint-Héléna, Kenaèkan, èn Tristang da Kunya (Kerajaan Rempug)
#* Tanjung Ijo
#* Togo

## Ruju'an
Aprika Kidul

**Aprika Kidul** (hurup Arab Gundul: افريقا کيدول; ; ) atawa resminya **Kiblik Aprika Kidul** (hurup Arab Gundul: کبليک افريقا کيدول; ; ) entu negara nyang letaknya di bekidulnya Aprika. Ni negara jiranan ama Namibi, Boswana, Jimbabwé, Mosambik, Lésoto, èn Swasilan. Ni negara punya kota paling gedé nama Johanesbereh. Adapun dia punya hopstad ada tiga, laèn kota, laèn kanggonya, nya'entu Kapstad, Pretoria, èn Blumpontèn: guwernemèn ada di Pretoria, parlemèn – di Kapstad, èn Mahkamah Agung ada di Blumpontèn. Ni negara jenggarnya 1.221.037 km2 (471.445 mi2). Di sono, ada barang 57.725.600 orang nyang tinggal di mari. Adapun dia punya basa resmi ada sebelas, antara laèn: basa Inggris, basa Aprikan, basa Julu, basa Kosa, basa Soto Lor, basa Swana, basa Soto, basa Songga, basa Swasi, basa Wènda, èn basa Ndébélé Kidul.

## Ruju'an
April

**April** (hurup Arab Gundul: افريل) atawa **Sigwé** (hurup Arab Gundul: سيݢوى) entu bulan keempat dalem almenak Masèhi-Julian èn Grégorian. Ni bulan ada punya ari 30. Sepagémana bulan Maret, ni bulan – dulunya bulan kedua di dalem almenak Romèn lama. Ni bulan punya nama ada di basa Latinnya *Aprīlis*, nyang diambil deri kata basa Ètrusken 𐌀𐌐𐌓𐌖 *apru*, nyang di basa Yunani Kunanya Ἀφροδῑ́τη *Aphroditē* 'Jorah'. Jadinya, ni bulan ada punya arti 'bulannya Wènus'.

## Ruju'an
Arab Saudi

**Arab Saudi** (hurup Arab Gundul: عرب سعودى; Arab: العربية السعودية *al-ʿArabiyyah al-Suʿūdiyyah*) atawa **Arab** (hurup Arab Gundul: عرب) atawa **Negeri Arab** (hurup Arab Gundul: نݢرى عرب) atawa **Saudi** (hurup Arab Gundul: سعودى; Arab: السعودية *al-Suʿūdiyyah*) atawa resminya **Kerajaan Arab Saudi** (hurup Arab Gundul: كراجأن عرب سعودى; Arab: المملكة العربية السعودية *al-Mamlakah al-ʿArabiyyah al-Suʿūdiyyah*) entu atu negara di Asia Kulon, masup juga' sebagèan besar Semenanjung Arab. Wilayah daratannya kurang lebi ampir 2.150.000 km2 (830.000 mi2), jadinya Arab Saudi secara géograpisnya negara paling gedé ke-5 di Asia èn paling gedé ke-2 deri antéro negara-negara Arab abisnya Aljajaèr. Arab Saudi watesan ama Urdun èn Irak di blèlir, Kuwét di di belah lor-wètan, Katar, Bahrén, èn Imarat Arab Rempug di blètannya, Oman di belah kidul-wètannya, èn Yaman di bekidulnya. Ni negara juga' dipisahin deri Israèl èn Mesir ama Telok Agabah. Ni atu-atunya negara nyang ada di Laot Mèra ama di lingir panté Telok Parsi, èn sebagèan besar daratannya cègèr. Ni negara hopstadnya – Riyad.

Arab Saudi entu negara di mana agama Selam muncul pertama kali èn kadang digero "Tana Dua Mesigit Haram" atawa "Tana Haramén" nyang ngeruju' ke Mesjidilharam (di Mekah) èn Mesigit Nabi (di Medinah), dua tempat suci dalem agama Selam.

Adapun basa resminya – basa Arab.

Ni negara punya agama resmi entu Selam Ahlusunah. Plaktèk keagamaan minhum perboden di tempat-tempat umum, tapi kaga' perboden kalo bakal sendèwèkan. Mashab akidah Hambali entu nyang paling banyak sawabannya, serènta juga' gerakan Wahabiah dalem pèrkah Selam Ahlusunah juga' sering digero'-gero' jadi "atu ciri has deri Arab Saudi".

Arab Saudi ada punya kota nyang penting bakal agama Selam. Banyak orang Selam deri mana-mana dunia dateng di Mekah bakal naèk haji, sebab haji entu atu deri lima rukun Selam. Adapun kota-kota gedé laènnya antara laèn: Riyad, Jedah, ama Damam.

Arab Saudi punya mata uang – Rèal Saudi.

## Ruju'an
Arak api

**Arak api** (hurup Arab Gundul: عرق افى) atawa **spirtus** (hurup Arab Gundul: سفيرتس) atawa **spiritus** (hurup Arab Gundul: سفيريتس) ièlah métanol nyang gableg jat tetambahan beracun ama baunya tajem biar kaga' diinum. Kadang-kadang, arak api dikasi jat kelir bakal nengerinnya. Piridina, métanol, atawa dua-duanya kena ditambahin bakal ngeja itu arak api jadi racun, ama dénatonium juga' bisa ditambahin biar rasanya rada paitan.

Arak api kangg bakal peneneb ama bahan bakar bakal penyuled alkohol ama kompor tèngtèng. Bahna ngebadeg industri nyang maké arak api, banyak jat tetambahan ama manhad dénaturasi nyang dipaké Umumnya, nyang ditambahin entu métanol 10%, jadinya digero' juga "arak api kemetilisir". Jat tetambahan laènnya kaya' isopropil alkohol, asèton, mètil ètil kéton, mètil isobutil kéton, èn dénatonium.

Dénaturasi alkohol kaga' secara kimiawi ngrobah molèkul étanol. Kebalikannya, étanol dicampur ama bahan kimia bakal ngeja teneban racun. Kaga' ada cara nyang sat-set bakal ngebelèk unsur-unsurnya.

## Ruju'an
Apit

**Apit** (hurup Arab Gundul: افت) atawa **Hapit** (hurup Arab Gundul: هافت) atawa **Julkaèdah** (hurup Arab Gundul: ذو القعدة) ada bulan kesebelas di almenak Selam atawa Hijriah. Di basa Arapnya, ni bulan namanya – ***Żu 'l-qaʿdah*** (Arab: ذو القعدة), nyang lèterleknya 'empunya tempat duduk'. Maksudnya, 'tempat duduk' di mari artinya pada bedami biar kaga' perang, sebab haram hukumnya perang di ni bulan. Mangkanya, ni bulan juga' masup ke dalem atu deri bulan haram nyang empat di almenak Selam.

## Ruju'an
Arhèntini

**Arhèntini** (hurup Arab Gundul: ارخنتينى; Spanyol: *Argentina*) atawa **Argèntina** (hurup Arab Gundul: ارݢنتينة) atawa resminya **Kiblik Arhèntèn** (hurup Arab Gundul: کبليک ارخنتين; Spanyol: *República Argentina*) entu negara nyang letaknya di di Amrik Kidul. Ni negara punya hopstad Buénos Airès. Ni negara jenggarnya 2.780.400 
km2 (1.073.500 mi2). Di sono, ada barang 46.621.847 orang nyang tinggal di mari. Adapun dia punya basa resminya entu basa Inggris, cuman ada basa timbalan resminya, antara laèn basa Guarani, basa Kécua, basa Kom, basa Mokobi, basa Wici, èn hata basa basa Wèles.

Orang Arhèntini bisa digero' **orang Arhèntèn** (hurup Arab Gundul: اورڠ ارخنتين) atawa **orang Argèntina** (hurup Arab Gundul: اورڠ ارݢنتينة).

## Ruju'an
Anlèh

**Anlèh** (hurup Arab Gundul: انلخ; Indonésia: *bakat*) atawa **bawaan** (hurup Arab Gundul: باواءن) ièlah kebisaan alamiah bakal ngapa-ngapain nyang lebi baè' deri banyakan orang. Anlèh sering ketuker ama kegapaan. Kita bisa ngembangin ama ningkatin kita punya kegapaan, cuman kalo anlèh kaga'. Anlèh entu inpormasi nyang udah keserat di dalem gèn pas kita brojol. Itu inpormasi kaga' berobah selamanya kita idup. Itu anlèh cuman bisa diwarisin ke kita punya anak. Anlèh artinya ada punya mungkinat nyang lebi gedé bakal ngapa-ngapain. Cuman, cuman anlèh doang mah kaga' asian. Kita kudu juga' nyang namanya plaktèk. Hata, anlèh nyang paling gedé kalo kaga' plaktèk mah sami mawon boncosnya, kaga' bakal jadi kegapaan nyang bagus. Laèn sisi, tahon-tahonan plaktèk, biar kata kaga' gableg anlèhnya mah, juga' bakalan cakep butirannya. Kalo—misal—orang nyang kaga' gableg anlèh musik, mar saban ari barang dua jem belajar ampé dua tahon, lah bakal bagus juntrungannya itu entinya, kalo jadi tukang gending mah.

## Ruju'an